CELEX: 62016CN0271
Language: et
Date: 2016-05-13 00:00:00
Title: Kohtuasi C-271/16 P: Panalpina World Transport (Holding) Ltd, Panalpina Management AG, Panalpina China Ltd 13. mail 2016 esitatud apellatsioonkaebus Üldkohtu (üheksas koda) 29. veebruari 2016. aasta otsuse peale kohtuasjas T-270/12: Panalpina World Transport (Holding) Ltd jt versus Euroopa Komisjon

4.7.2016   
            
            
               ET
            
            
               Euroopa Liidu Teataja
            
            
               C 243/27
            
         Panalpina World Transport (Holding) Ltd, Panalpina Management AG, Panalpina China Ltd 13. mail 2016 esitatud apellatsioonkaebus Üldkohtu (üheksas koda) 29. veebruari 2016. aasta otsuse peale kohtuasjas T-270/12: Panalpina World Transport (Holding) Ltd jt versus Euroopa Komisjon
   (Kohtuasi C-271/16 P)
   (2016/C 243/27)
   Kohtumenetluse keel: inglise
   
      Pooled
   
   
      Apellandid: Panalpina World Transport (Holding) Ltd, Panalpina Management AG, Panalpina China Ltd (esindajad: solicitor S. Mobley, solicitor A. Stratakis, solicitor A. Gamble)
   
      Teine menetlusosaline: Euroopa Komisjon
   
      Apellantide nõuded
   
   Apellandid paluvad Euroopa Kohtul:
   
               —
            
            
               tühistada vaidlustatud kohtuotsus osas, milles selles lükatakse tagasi apellandi esimene väide rikkumiste kohta;
            
         
               —
            
            
               muuta 28. märtsi 2012. aasta otsuse juhtum COMP/39462 – Ekspedeerimisteenused (edaspidi „otsus”) artikli 2 lõikeid 2 ja 3 apellante puudutavas osas ning vähendada oma täieliku pädevuse teostamisel apellantidele määratud trahve; ja
            
         
               —
            
            
               igal juhul mõista komisjonilt välja apellantide kohtukulud apellatsioonimenetluses ja Üldkohtu menetluses ning jätta komisjoni kohtukulud tema enda kanda.
            
         
      Väited ja peamised argumendid
   
   Tuvastades, et komisjon ei ole oma otsustuspraktikast kõrvale kaldunud, rikkunud õigusnorme ega proportsionaalsuse ja võrdse kohtlemise põhimõtteid, rikkus Üldkohus õigusnormi, sest ta ületas selgelt talle esitatud tõendite kohase hindamise piire ja kohaldas asjakohast kohtupraktikat vääralt. Apellantide konkreetsed väited on järgmised:
   
               1.
            
            
               Üldkohus rikkus õigusnormi, sest ta ületas selgelt nende tõendite kohase hindamise piire, mis olid seotud küsimusega, kas kõnealused rikkumised ja eelkõige AMSi ja CAFi rikkumised on seotud kogu „ekspedeerimisteenuste paketiga”.
            
         
               2.
            
            
               Üldkohus rikkus õigusnormi, sest ta ei kohaldanud kohtupraktika põhimõtet, mille kohaselt võtab komisjon toote või teenuse osa puudutava rikkumise puhul arvesse ainult kõnealuse osaga seonduva müügi.